Веса Паспалеева
Доволен

chitanka.info

От днес имам вече нови панталони.

В джобчето ми дрънкат семки и бонбони.

Ще запратя всички рокли на тавана,

да не би да хрумне някога на мама

пак да ме направи галено момиче —

че де ще се дяна кат ме види чичо?

Черньо и Писана гледат от кьошето —

колко е порасло тая нощ момчето!

Пуякът на двора веч не ме закача…

Ах тез панталони колко много значат…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.